Леанард большую частку жыцця правёў у Францыі, там знаўся з Вікторам Гюго. Я знайшоў ліст французскага пісьменніка да нашага земляка. Менавіта як гісторык, архівіст, даследчык Леанард Ходзька ўпершыню ўстанавіў, што Мікалай Капернік — гэта польскі вучоны, а калісьці лічыўся нямецкім. Быў знаёмы з Жорж Санд, якая перакладала яго творы. Пры дапамозе французскага пасольства знайшлі яго магілу ў горадзе Пуацье. Трэба ехаць і завезці туды жменьку зямлі з роднага Аборка. Жонка яго з роду Малішэўскіх. Цікава было б даведацца, дзе пахавана і яна. У Агінскіх служыў урач з такім прозвішчам, іншыя работнікі. Магчыма, з тых самых Малішэўскіх.